ग्रेट इंडियन पेनिनसुला रेलवे
16 अप्रैल 1853 को 3:35 बजे ग्रेट इंडियन पेनिनसुला रेलवे की पहली रेलगाड़ी बंबई (अब मुम्बई) के बोरी बंदर से थाने (अब ठाणे) जाने के लिए रवाना हुई। रेलगाड़ी को इस 21 मील (33.8 किमी) के सफर को तय करने में 57 मिनट का समय लगा। 14 डिब्बों वाली इस रेलगाड़ी जिनमें 400 यात्री सवार थे को, तीन लोकोमोटिव जिनका नाम "सुल्तान", "सिंध" और "साहिब" था, खींच रहे थे।
तिरुपति रेलवे स्टेशन
दक्षिण भारतीय रेलवे कंपनी के द्वारा मीटर गेज लाइन, 1891 में शुरू की गई यह दक्षिण आरकॉट जिले के विल्लुपुरम से शुरू हुई और काटपाड़ी और चित्तूर होते हुए पकाला तक जाती थी। काटपाडी-गुडुर लाइन जिसके अंतर्गत तिरुपति भी आता हैं तब से अब ब्रॉड गेज में परिवर्तित हो गई है।